સુરતની કામરેજ બેઠક પરથી પણ કોંગ્રેસના 2 ઉમેદવાર અશોક જીરાવાલા અને નિલેશ કુંભાણીએ ઉમેદવારી ફોર્મ ભર્યું છે. કોંગ્રેસ તરફથી અશોક જીરાવાલાને મેન્ડેટ આપવામાં આવ્યું છે, આથી નિલેષ કુંભાણીનુ ફોર્મ આપોઆપ રદ થશે. તો અમરેલીના લાઠી તાલુકા પંચાયતના ઉપપ્રમુખ જનક તળાવીયાએ કોંગ્રેસમાંથી ટિકિટ ન મળતા અપક્ષ ઉમેદવારી નોંધાવી છે. આ બધા વચ્ચે કોંગ્રેસ પ્રદેશ પ્રમુખ ભરતસિંહ સોલંકી દિલ્હીમાં અહમેદ પટેલના નિવાસ સ્થાને બેઠકમાં વ્યસ્ત છે.